

VLADA REPUBLIKE HRVATSKE

Zagreb, 20. siječnja 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo vanjskih i europskih poslova |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog za prihvaćanje pokroviteljstva Vlade Republike Hrvatske nad konferencijom „Ljudsko bratstvo temelj mira i sigurnosti u svijetu“ (Zagreb, 28. i 29. siječnja 2023.) |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

 Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.) i točaka II. i III. Odluke o kriterijima i postupku za prihvaćanje pokroviteljstva Vlade Republike Hrvatske („Narodne novine“, broj 44/16.), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_ 2023. donijela

**Z A K L J U Č A K**

 1. Vlada Republike Hrvatske prihvaća pokroviteljstvo nad konferencijom „Ljudsko bratstvo temelj mira i sigurnosti u svijetu“, sukladno zamolbi predsjednika Mešihata Islamske zajednice u Hrvatskoj.

 2. Prihvaćanjem pokroviteljstva Vlada Republike Hrvatske ne preuzima nikakve financijske obveze.

KLASA:

URBROJ:

Zagreb,

 PREDSJEDNIK

 mr. sc. Andrej Plenković

**O B R A Z L O Ž E N J E**

Mešihat Islamske zajednice u Hrvatskoj podnio je zamolbu za pokroviteljstvo nad konferencijom „Ljudsko bratstvo temelj mira i sigurnosti u svijetu“.

Organizatori Konferencije su Svjetsko vijeće muslimanskih zajednica sa sjedištem u Abu Dhabiju, Mešihat Islamske zajednice u Hrvatskoj i Hrvatska biskupska konferencija.

Konferencija se organizira povodom međunarodnog Dana ljudskog bratstva (4. veljače), kojim se obilježava potpisivanje Povelje o ljudskom bratstvu. Povelju su 4. veljače 2019. u Abu Dhabiju potpisali papa Franjo i veliki imam šejhu-l-Azhar dr. Ahmed Tayyib.

Konferencija je prigoda za afirmaciju Povelje o ljudskom bratstvu, a organizirana je tako da će prvi dan biti ispunjen panelima i predavanjima, dok će drugoga dana zainteresirani moći posjetiti vjerske zajednice.

Predloženim zaključkom predlaže se prihvaćanje pokroviteljstva nad konferencijom „Ljudsko bratstvo temelj mira i sigurnosti u svijetu“.